TECHNOLOGINIŲ, BUITINIŲ IR LIETAUS NUOTEKŲ SIURBLINIŲ REMONTO DARBŲ APRAŠAS
Objektas: Nuotekų siurblinių remontas, Radvilų Dvaro g. 31, Kaunas.
1. Darbų tikslas
Atlikti esamų buitinių nuotekų ir lietaus nuotekų siurblinių rekonstrukciją, pakeičiant susidėvėjusią įrangą, atnaujinant inžinerinius tinklus bei užtikrinant patikimą ir saugų nuotekų sistemos veikimą.
2. Demontavimo darbai
Rangovas privalo atlikti šiuos darbus:
· išardyti apie 80 m² esamos asfaltuotos kiemo dangos ir išvežti susidariusias atliekas;
· hidrodinamine mašina išsiurbti ir išvalyti esamą technologinių ir buitinių nuotekų siurblinę;
· atkasant demontuoti esamą buitinių nuotekų siurblinę;
· demontuoti esamą riebalų gaudyklę;
· demontuoti seną vamzdyną;
· utilizuoti visas statybines atliekas teisės aktų nustatyta tvarka;
· po darbų atstatyti asfaltbetonio dangą, įrengiant visus reikiamus pagrindus ir pasluoksnius.
3. Naujų inžinerinių tinklų įrengimas
Rangovas privalo:
· naujus buitinių ir technologinių nuotėkų vamzdynus;
· prijungti esamus vamzdynus prie naujos nuotekų siurblinės ir naujos riebalų gaudyklės;
· sumontuoti naują nuotekų siurblinę;
· sumontuoti naują riebalų gaudyklę, našumas ne mažesnis kaip 7 l/s;
· atlikti nuotekų siurblinės elektrotechninės dalies paleidimo ir derinimo darbus;
· rekonstruoti esamą slėgio gesinimo šulinį;
· pakeisti automatikos skydo apsauginius automatus.
4. Lietaus nuotekų siurblinės remontas
Rangovas turi:
· hidrodinamine mašina išplauti lietaus nuotekų siurblinę;
· demontuoti esamus lietaus nuotekų siurblius;
· sumontuoti du naujus lietaus nuotekų siurblius;
· sumontuoti du naujus drenažinius siurblius;
· pakeisti keturias lygio valdymo plūdes;
· pakeisti automatikos skydo apsauginius automatus;
· patikrinti visos sistemos veikimą ir atlikti paleidimą.
5. Bendrieji reikalavimai rangovui
Rangovas privalo:
· darbus vykdyti laikydamasis galiojančių statybos techninių reglamentų, darbuotojų saugos ir aplinkos apsaugos reikalavimų;
· užtikrinti esamų nuotėkų sistemų veikimą laikinomis siurblinėmis visų darbų vykdymo metu iki bus sumontuotos ir paleistos naujos nuotėkų sistemos;  
· užtikrinti, kad demontuojamos atliekos būtų tinkamai surūšiuotos ir perduotos atliekų tvarkytojams;
· visų darbų metu apsaugoti esamus inžinerinius tinklus nuo pažeidimo;
· darbų pabaigoje sutvarkyti statybvietę;
· atlikti sumontuotos įrangos paleidimo, derinimo ir funkcinius bandymus;
· perduoti užsakovui bandymų protokolus, įrangos techninę dokumentaciją, garantinius dokumentus ir eksploatacijos instrukcijas.
6. Garantiniai reikalavimai
Rangovas privalo suteikti:
· LR CK 6.698 str. nustatytą garantiją atliktiems darbams;
· gamintojų suteikiamas garantijas visai sumontuotai įrangai;
· garantiniu laikotarpiu savo lėšomis pašalinti dėl netinkamai atliktų darbų atsiradusius defektus. 
